Aglam yesɛa azal d ameqqran deg usnulfu aseklan , anect-a yettuɣal ɣer tuwuriwin i yesɛa am useɛḍel n tsiwelt aya-gi yezmer ad yili d abaɣur am wakken yezmer ad yili d ugur, acku yezmer ad yili d asteɛfu i yimeɣri seg teḥkayt, am wakken daɣen yezmer ad yeglu s ɛeggu-is deg uraǧu n ukemmel n teḥkayt, aglam deg wullis yesɛa azal nniḍen acku yettak-d ugar n yisalen ɣef wayen i d-yezzin i teḥkayt, d ayen i d-yesseqraben ungal ɣer tilawt, gar twuriwin-is nniḍen tigejdanin ad d-naf deg waṭas n tikwal yessebgan-d tamseɣranit n yiwen gar yiwudam n teḥkayt, acku yezmer ad yili ilmend n tmuɣli n yiwudam, aya-gi ibeggen-it-id SALḤI M.A. deg usegzawal-is n tsekla :  agalam yesɛa azal d ameqran di tira n tsekla acku isuddus aḍris , yerna ittcebbiḥ-it , tiwuriwin n uglam bḍant ( ma drus) ɣef xemmsa , tamenzut : aglam , yettakk-as ccbaḥa i uḍris ( d tawuri n ucebbaḥ ) tis snat :iferreq iferdisen n tsiwelt gar-asen ( d tawuri n uɛzal) , tis tlata : mi ara yestuqqet umaru aglam deg uḍris isewxar taggara n uḍris-a (d tawuri n useɣzaf) , tis rebɛa : ittekki uglam deg lebni n uḍris ( d tawuri n useddes ). ma d taneggarut , d tawuri 37